text: Motorvej åben i begge spor igen efter biluheld
  05 marts 2016 kl. 16.28
  Begge spor er nu åbne igen efter uheld i vestgående retning på Østjyske Motorvej nær Lillebælt.
  Efter et solouheld sad en mand fastklemt i sin bil på Østjyske Motorvej fra Lillebælt mod Vejle - inden den fletter sammen med Sønderjyske Motorvej mellem Kolding og Vejle.
  - Han er ikke kommet alvorligt til skade. Men redningsmandskabet er lige nu ved at skære taget op, for at hjælpe manden ud, fortalte vagtchef ved Sydøstjyllands Politi, Henrik Dam, til TV SYD.
  Local Eyes var også på stedet og har lavet videoen. Se mere video på www.localeyes.dk
  Bilen ramte autoværnet, og derved blev føreren af bilen fastklemt.
  Sydøstjyllands Politi anbefalede tidligere på dagen, at man kørte fra ved Snoghøj og fulgte den gamle landevej mod nord. Alternativt kunne bilister køre mod Kolding, tage afkørslen ved Bramdrupdam og køre mod Vejle.
  - Vi forventer at redningsarbejdet varer til cirka 17.30. Herefter begynder vi at åbne motorvejen igen, sagde Henrik Dam til TV SYD, da oprydningsarbejdet stadig var igang.
  Begge spor er nu åbne igen, og der er normal trafik på motorvejen.
  Motorvejen Østjyske mellem Lillebælt og Vejle åben igen. Havareret bil holder i nødspor. Vis hensyn og hold god afstand.
  
  omkørsel tilrådes ved Snoghøj og følge den gamle landevej mod nord eller kør mod Kolding, tag Brandrupdamafkørsel og kør mod Vejle.
  
  